### PIELIKUMS Nr.3

### Salacgrīvas novada domes

### 17.06.2020. lēmumam Nr.243

### (protokols Nr.8; 24.§)

### PILNVAROJUMA LĪGUMS Nr. 3.25.3/ \_\_\_\_\_\_

zivju resursu aizsardzības un uzraudzības pārvaldes uzdevuma izpildes

Salacgrīvā, Salacgrīvas novadā 2020.gada \_\_. \_\_\_\_\_\_\_\_\_\_

**Salacgrīvas novada dome** (turpmāk – Pašvaldība), kuras vārdā saskaņā ar likumu „Par pašvaldībām” un Salacgrīvas novada pašvaldības 2016.gada 28.decembra saistošajiem noteikumiem Nr. 12 “Salacgrīvas novada pašvaldības nolikums” rīkojas tās priekšsēdētājs Dagnis Straubergs, no vienas puses, un

**Pilnvarotās personas nosaukums** (turpmāk – Pilnvarnieks), kuras vārdā saskaņā ar statūtiem rīkojas \_\_\_\_\_\_\_\_\_, no otras puses (turpmāk katrs atsevišķi vai abi kopā saukti Puse / -es),

* Saskaņā ar Valsts pārvaldes iekārtas likuma 12.panta pirmās daļas 4.punktu un otro daļu, 48.panta trešo daļu, 50., 52., 53.pantu,
* Ievērojot likuma Vides aizsardzības likuma 22. un 23.pantu, Zvejniecības likuma 18.pantu un 19.panta ceturto daļu;
* Ņemot vērā to, ka Salacgrīvas novada dome 2020.gada \_\_.\_\_\_\_ pieņēmusi lēmumu Nr. \_\_ “Par pilnvarojumu \_\_\_\_ “\_\_” organizēt licencēto makšķerēšanu Salacas upes posmā Salacgrīvas novada administratīvajā teritorijā (POSMS „SALACA I”) un pildīt zivju resursu aizsardzības un uzraudzības pārvaldes uzdevumu” (Protokols Nr.; .§),

noslēdz šāda satura līgumu (turpmāk – Līgums):

1. **Līguma priekšmets**

1.1. Pašvaldība uzdod un Pilnvarnieks apņemas veikt zivju resursu aizsardzības un uzraudzības funkcijā ietilpstošo pārvaldes uzdevumu publiskajos iekšējos ūdeņos Salacas upes posmā Salacgrīvas novada administratīvajā teritorijā, kas atrodas Ziemeļvidzemes biosfēras rezervātā un daļēji dabas parkā “Salacas ieleja” (turpmāk tekstā arī – *posms “Salaca I”*) atbilstoši spēkā esošo tiesību aktu prasībām (tekstā arī – *Uzdevums*).

1.2. Vides kontroles jomā zivju resursu uzraudzības pasākumu ietvaros organizējamās rūpniecisko zveju un licencēto makšķerēšanu un vēžošanu regulējošo normatīvo aktu un Salacgrīvas novada domes izdoto saistošo noteikumu (turpmāk tekstā – *Noteikumi par licencēto makšķerēšanu un vēžošanu*) prasību ievērošanas pārbaudes Līguma 1.1.punktā noteiktajā teritorijā Pašvaldība pilnvaro veikt Pilnvarnieka biedrus, kuriem Pašvaldība ir noteikusi vides un zivju resursu aizsardzības un uzraudzības pilnvarotās personas statusu vai kuri atbilst Ministru kabineta 2007.gada 4.decembra noteikumos Nr. 833 “Noteikumi par sabiedriskā vides inspektora statusa piešķiršanu un anulēšanu, izvirzāmajiem kritērijiem un prasībām un apliecības paraugu” (turpmāk tekstā – *Ministru kabineta noteikumi Nr. 833*) noteiktajām prasībām, un kuriem Valsts vides dienests piešķīris un ir spēkā esošs sabiedriskā vides inspektora statuss (turpmāk tekstā – *Pilnvarotās personas*).

1. **Pilnvarnieka pienākumi, tiesības un atbildība**

2.1.Pilnvarnieks apņemas ievērot un pildīt vides un zivju resursu aizsardzības un uzraudzības pienākumus, ievērojot normatīvo aktu nosacījumus un *Uzdevumu* pildīt sabiedriskā labuma (nekomerciālos) nolūkos, izmantojot savas darbības ietvaros iegūtos finanšu līdzekļus, nepieciešamos tehniskos un administratīvos resursus Līgumā noteikto saistību izpildei, un *Pilnvarotās personas* iesaistās attiecīgos vides kontroles pasākumos brīvprātīgi un bez atlīdzības.

2.2. Pilnvarnieks ir atbildīgs par *Uzdevuma* tiesisku un lietderīgu izpildi, kā arī no Līguma izrietošo saistību pilnīgu, savlaicīgu un pienācīgu izpildīšanu, un tas nav tiesīgs nodot *Uzdevuma* izpildi trešajām personām.

2.3. Pilnvarnieks patstāvīgi vai sadarbībā ar citiem sabiedriskās vides inspektoriem, valsts un pašvaldības institūcijām, piedaloties Valsts vides dienesta valsts vides inspektoru rīkotajos reidos, regulāri plāno un organizē pārbaudes nolūkā kontrolēt Salacgrīvas novada administratīvajā teritorijā esošajā publiskajā ūdenstilpnē *posms “Salaca I” Noteikumu par licencēto makšķerēšanu un vēžošanu* ievērošanu.

2.4. Atbilstoši Vides aizsardzības likumā, Zvejniecības likumā un *Ministru kabineta noteikumos Nr. 833* noteiktajai kompetencei, tiesībām un kārtībai, *Pilnvarotās personas* – sabiedriskie vides inspektori administratīvo pārkāpumu lietās par konstatētajiem Zvejas un makšķerēšanas noteikumu pārkāpumiem veic administratīvās lietvedības uzdevumus atbilstoši spēkā esošo normatīvo aktu nosacījumiem.

2.5. *Pilnvarotās personas*, rīkojoties Pilnvarnieka vadībā *Uzdevuma* izpildē un Valsts vides dienesta teritoriālās struktūrvienības uzraudzībā tās kompetencē ietilpstošajos gadījumos, savā darbībā ievēro Latvijas Republikas spēkā esošos normatīvos aktus vides aizsardzības jomā un citus normatīvos aktus, tai skaitā nosakošus ierobežojumus interešu konfliktu situācijās. Pilnvarnieks nekavējoties informē Pašvaldību par iespējamām interešu konflikta situācijām, kas var rasties Līguma izpildē.

2.6. Normatīvajos aktos noteiktajā kārtībā un termiņā Pilnvarnieks ir tiesīgs izskatīt juridisko un fizisko personu iesniegumus, sūdzības un priekšlikumus jautājumos, kas saistīti ar *Uzdevuma* izpildi.

2.7. Saņemot informāciju par personas vai personu grupas nodomu veikt ar nelikumīgu zvejniecību vai makšķerēšanu saistītu likumpārkāpumu vai par jau izdarītu vai notiekošu nelikumīgu zveju un makšķerēšanu, Pilnvarniekam ir pienākums nekavējoties nodrošināt informācijas nodošanu Valsts policijai vai citai attiecīgi kompetentai tiesiskās kārtības sargāšanas iestādei, kā arī patstāvīgi organizēt pārbaudes pasākumus to novēršanai un pārtraukšanai, tai skaitā iesaistot Valsts vides dienesta valsts vides inspektorus.

2.8. Pilnvarniekam ir tiesības iesniegt Pašvaldībai priekšlikumus un ierosinājumus par nepieciešamajiem grozījumiem Līgumā vai Salacgrīvas novada domes apstiprinātajos saistošajos noteikumos, un pieprasīt jebkuru vajadzīgo informāciju no Pašvaldības un citām iestādēm saistībā ar *Uzdevumu*. Attiecībā uz fizisko personu datu, kas izmantojami vienīgi *Uzdevuma* izpildes mērķiem, apstrādi Pilnvarnieks ievēro Fizisko personu datu apstrādes likuma prasības.

2.9.Zivju resursu pārraudzības, saglabāšanas, un aizsardzības jomā, kā arī *Noteikumu par licencēto makšķerēšanu un vēžošanu* pārkāpumu novēršanai un atklāšanai, to iespējami radīto seku nepieļaušanai vai videi radītā kaitējumu samazināšanai, Pilnvarnieks organizē vispārējos preventīvos pasākumus:

2.9.1. nodrošina *Pilnvaroto personu* sistemātisku iesaistīšanu kontroles un uzraudzības darbībās;

2.9.2. atbalsta un sekmē jebkādu aktivitāšu īstenošanu, kas tieši vai netieši veicina *Uzdevuma* efektīvu izpildi;

2.9.3. rīko un piedalās dažādās akcijās, semināros un informatīvi izglītojošās programmās, lai pievērstu sabiedrības uzmanību zivju resursu aizsardzības jautājumiem, aicinātu ievērot likumību un apmācītu pareizi rīkoties iespējamā kaitējuma videi prettiesisko apdraudējumu gadījumā, lai panāktu iedzīvotāju aktīvu līdzdarbību likumpārkāpumu profilakses procesā;

2.9.4. sadarbojas ar tiesiskās kārtības sargāšanas iestādēm, valsts, pašvaldību institūcijām un nevalstiskām organizācijām, nodrošinot vispusīgu pieredzes un savstarpēju informācijas apmaiņu.

2.10. Savā darbībā Pilnvarnieks ievēro labas pārvaldības un citus valsts pārvaldes principus, un komunicējot ar iedzīvotājiem, ir korekts un atsaucīgs, apņemoties nepieļaut Puses diskreditējošu rīcību un ētikas normu pārkāpumus. Katrā gadījumā, kad ir apstiprinājusies masu saziņas līdzekļos publiskotā vai savādāk atklātībā nonākušo negatīvo atsauksmju un kritikas par *Uzdevuma* izpildi pamatotība, Pilnvarnieks izvērtē notikušā apstākļus un veic visas nepieciešamās darbības *Uzdevuma* izpildes organizēšanas pilnveidei, trūkumu un nepilnību, kā arī iestājušos seku novēršanai.

2.11. Pilnvarniekam ir pienākums ievērot Pašvaldības norādījumus un ieteikumus, kas vērsti uz *Uzdevuma* izpildes nodrošināšanu saskaņā ar normatīvo aktu prasībām un izpildīt *Pašvaldības* prasības, lai tiktu pārtraukta prettiesiska bezdarbība, mazinātu vai novērstu prettiesiskas bezdarbības sekas.

2.12. Pilnvarnieks nekavējoties rakstveidā informē Pašvaldību, ja:

2.12.1. iestājušies apstākļi, kuru dēļ *Uzdevuma* izpilde tikusi pārtraukta vai nav iespējama tā turpmāka veikšana, vai kuri var neparedzēti ietekmēt Līguma saistību savlaicīgu, pilnīgu vai pienācīgu izpildi;

2.12.2. prettiesiskas un vainojamas Pilnvarnieka vai *Pilnvaroto personu* rīcības rezultātā trešajai personai nodarīts kaitējums;

2.12.3. konstatēts likumpārkāpums (tai skaitā, bet ne tikai administratīvi vai krimināli sodāms nodarījums), ko izdarījusi *Pilnvarotā persona* saistībā ar veicamajiem pienākumiem.

2.13. Saskaņā ar Līgumu Pilnvarnieks ir tiesīgs *Uzdevuma* izpildes nodrošināšanai noslēgt sadarbības līgumus, vienošanās ar fiziskām un juridiskām personām, ievērojot tiesību normās noteikto kārtību.

2.14. Pilnvarnieks apņemas veikt visu Pašvaldības iesniegto pieprasījumu, paziņojumu un priekšlikumu, kas attiecas uz Līgumā noteiktā *Uzdevuma* izpildi, izskatīšanu un sniegt atbildi ne vēlāk kā divu nedēļu laikā no to saņemšanas dienas.

2.15. Pilnvarnieks pēc nepieciešamības var informēt Pašvaldības atbildīgās institūcijas par plānotajiem un citiem kontroles reidiem Salacgrīvas novada pašvaldības administratīvajā teritorijā, kā arī veicināt sadarbību ar Salacgrīvas novada pašvaldības kārtībniekiem, veicot kopīgas pārbaudes licencētās makšķerēšanas, vēžošanas, zemūdens medību un vides aizsardzības prasību ievērošanas kontrolei.

2.16. Līguma izpildes laikā Pilnvarnieks nodrošina, ka iegūtā informācija netiek izmantota citiem nolūkiem, kā vienīgi *Uzdevuma* veikšanai, un personu datu aizsardzību atbilstoši Fizisko personu datu apstrādes likuma prasībām likuma prasībām.

2.17. Pilnvarnieks atlīdzina Pašvaldībai visus zaudējumus un izdevumus, kas Pašvaldībai radušies Pilnvarnieka vai *Pilnvarotās personas* prettiesiskas darbības vai bezdarbības, kā arī neizpildīta vai nepienācīgi izpildīta *Uzdevuma* rezultātā.

1. **Pašvaldības tiesības, pienākumi un atbildība**

3.1. Pašvaldībai ir tiesības saņemt no Pilnvarnieka paskaidrojumus par *Uzdevuma* izpildes procesu.

3.2. Pašvaldībai ir tiesības iepazīties ar dokumentiem, kurus Pilnvarnieks ir sagatavojis un kas saistīti ar *Uzdevuma* izpildi.

3.3. Pašvaldībai ir pienākums sniegt Pilnvarniekam visu informāciju, kas ir tās rīcībā un kas ir nepieciešama Līguma izpildei.

3.4. Pašvaldība kontrolē Līguma izpildi, apkopo un izvērtē Pilnvarnieka sniegto informāciju u.c. ziņas par *Uzdevuma* veikšanas procesu un rezultātiem, pārbauda to patiesumu un atbilstību faktiskajiem apstākļiem.

3.5. Līguma nepienācīgas izpildes gadījumā Pašvaldība ne vēlāk kā divu nedēļu laikā no šāda fakta konstatēšanas dienas par to rakstiski paziņo Pilnvarniekam, kuram uzdod iesniegt paskaidrojumu vai veikt noteiktas darbības. Ne vēlāk kā 10 (desmit) dienu laikā no šajā Līguma punktā minētā paziņojuma saņemšanas brīža Pilnvarnieks informē Pašvaldību par norādījumu izpildi.

3.6. Līgums neietekmē Pašvaldības tiesības slēgt sadarbības, pilnvarojuma vai citus līgumus, kā arī līdz šim noslēgto līgumu spēkā esamību

1. **Pilnvarnieka darbības pārskati, uzraudzības kārtība un pārvaldes uzdevuma izpildes novērtēšana**

4.1. Pašvaldība uzrauga Līgumā noteiktā *Uzdevuma* izpildes organizēšanu un norisi, par ko ir atbildīgs Pilnvarnieks.

4.2. Par Pilnvarnieka uzraudzību, *Uzdevuma* izpildi un no Līguma izrietošo saistību izpildi ir atbildīgas Salacgrīvas novada domes noteiktās Pašvaldības amatpersonas.

4.3.Pilnvarnieks reizi pusgadā līdz tam sekojošā nākamā kalendārā mēneša 20.datumam Pašvaldībai nosūta ziņas par *Pilnvaroto personu* īstenoto zivju resursu aizsardzības un uzraudzības pasākumu rezultātiem un atskaiti, kurā norāda šajā atskaites periodā īstenotās pārējās aktivitātes *Uzdevuma* izpildei un sasniegtos mērķus.

4.4. Attiecībā uz *Uzdevuma* izpildi *Pilnvarotās personas*, kuri ir sabiedriskās vides inspektori, atrodas Valsts vides ienesta padotībā, kuras teritoriālā struktūrvienība koordinē un pārrauga atestēto sabiedriskās vides inspektoru darbību saskaņā ar normatīvajiem aktiem.

4.5. Līguma darbības laikā pēc Pašvaldības pieprasījuma Pilnvarnieks papildus Līguma 4.3.punktā paredzētajām pārskatiem un atskaitēm sniedz jebkādu cita veida informāciju par *Uzdevuma* izpildes norisi un rezultātiem, kuru Pilnvarniekam ir pienākums iesniegt rakstiski Pašvaldībai ne vēlāk kā viena mēneša laikā pēc šāda rakstiska pieprasījuma saņemšanas.

4.6. Pilnvarnieka darbību *Uzdevuma* izpildei Pašvaldība novērtē pēc šādiem kritērijiem:

4.6.1. atbilstība normatīvo aktu prasībām un Līguma noteikumiem;

4.6.2. veikto pārbaužu, kontroles reidu u.c. pasākumu sistemātiskums un rezultāti;

4.6.3. valsts un pašvaldību institūciju, nevalstisku organizāciju pārstāvju, kompetentu speciālistu un ekspertu novērtējumi, citu juridisku un fizisku personu ziņojumi un atsauksmes;

4.6.4. saņemtās sūdzību, kuru pamatotība ir apstiprinājusies, par Pilnvarnieka un *Pilnvaroto personu* pretlikumīgu vai diskreditējošu rīcību;

4.6.5. pēc Pašvaldības ieskatiem jebkāda cita informācija saistībā ar *Uzdevuma* izpildes savlaicīgumu, kvalitāti un efektivitāti.

1. **Līguma termiņš, spēkā stāšanās, grozījumu izdarīšanas un izbeigšanas kārtība**

5.1. Līgums stājas spēkā no tā parakstīšanas brīža un ir spēkā līdz 2029.gada 31.decembrim vai tā pirmstermiņa izbeigšanai Līgumā noteiktajā kārtībā.

5.2. Puses ir tiesīgas pagarināt Līguma termiņu, ja par to ir pieņemts attiecīgs Salacgrīvas novada domes lēmums.

5.3. Pilnvarotās personas pienākums ir nodrošināt nepārtrauktu *Uzdevuma* izpildi atbilstoši normatīvo aktu prasībām un Līguma noteikumiem, izņemot nepārvaramas varas gadījumus.

5.4. Puses, savstarpēji vienojoties, ir tiesīgas izdarīt grozījumus Līgumā. Līguma grozījumi stājas spēkā pēc to abpusējas parakstīšanas, un kļūst par Līguma neatņemamu sastāvdaļu.

5.5. Līgumu var izbeigt pirms Līguma 5.1.punktā minētā termiņa, Pusēm vienojoties. Puse, kas vēlas izbeigt Līgumu, rakstiski paziņo par to otrai Pusei ne vēlāk kā vienu mēnesi pirms vienošanās noslēgšanas.

5.6. Pusei ir tiesības vienpusēji izbeigt Līgumu pirms termiņa, vienu mēnesi iepriekš par to brīdinot otru Pusi, ja:

5.6.1. otra puse pārkāpj vai nepilda Līguma noteikumus vai spēkā esošo normatīvo aktu nosacījumus;

5.6.2. otra puse pasludināta par maksātnespējīgu, apturēta tā saimnieciskā darbība vai uzsākta likvidācija.

5.7. Pašvaldība var vienpusēji nekavējoties izbeigt Līgumu, iepriekš par to nosūtot rakstisku brīdinājumu Pilnvarniekam, ja izpildās, kaut viens no zemāk minētajiem nosacījumiem:

5.7.1. Pilnvarnieks ir izdarījis rupju Līguma noteikumu pārkāpumu, par kādu uzskatāma *Uzdevuma* nepildīšana, normatīvo aktu neievērošana, pārskatu un atskaišu neiesniegšana, Pašvaldību diskreditējoša rīcība u.tml., un Pilnvarnieks nav pārtraucis/turpina savas darbības vai bezdarbību ilgāk par piecām dienām arī pēc rakstiskas Pašvaldības pretenzijas par saistību neizpildi vai pienācīgu nepildīšanu saņemšanas;

5.7.2. Pilnvarnieka darbības novērtējuma rezultātā Pašvaldība atzinusi, ka Pilnvarnieks nenodrošina kvalitatīvu un efektīvu *Uzdevuma* izpildi;

5.7.3. Pastāv citi svarīgi iemesli nepieļaujoši ar Līgumu nodibināto tiesisko attiecību turpināšanu, tai skaitā, ja vairs nepastāv apstākļi, kas bija pamats tā noslēgšanai, vai nosacījumi privātpersonas pilnvarošanai saskaņā ar Valsts pārvaldes iekārtas likuma noteikumiem.

5.8. Ja normatīvo aktu izmaiņu rezultātā kāds no Līguma nosacījumiem zaudē spēku, tas neietekmē pārējo Līguma nosacījumu spēkā esamību, ciktāl to neatceļ spēku zaudējušie Līguma punkti vai to daļas. Puses vienojas, ka nepieciešamības gadījumā spēku zaudējušo attiecīgo Līguma noteikumu aizstās ar tādu noteikumu, kas atbilst normatīvo aktu prasībām.

5.9. Līguma darbības termiņa izbeigšanās vai laušanas gadījumā Puses nodrošina šajā pilnvarojuma līgumā paredzētā *Uzdevuma* izpildes nepārtrauktību.

5.10. Līgums ir saistošs Pušu tiesību un saistību pārņēmējiem.

1. Nepārvarama vara

6.1. Par nepārvaramu varu šī Līguma ietvaros tiek uzskatīts jebkurš gadījums un apstākļi, kas nav atkarīgs no pušu gribas, tieši attiecas uz Līguma izpildi un kuru nevarēja un nevajadzēja paredzēt šī Līguma slēgšanas brīdī. Ar šādiem gadījumiem un apstākļiem tiek saprasti, bet nav ierobežoti, dabas katastrofas, ugunsgrēks, epidēmija, karš, nemieri, mobilizācija un tamlīdzīgi. Par nepārvaramas varas apstākli netiek uzskatīts Pilnvarnieka darbinieku streiks.

6.2. Lai veiktu nepieciešamos pasākumus nepārvaramas varas apstākļu radīto seku novēršanai, kā arī noteiktu Pilnvarnieka radītos zaudējumus un iespējas nodrošināt *Uzdevuma* turpmāku nepārtrauktu veikšanu, iestājoties nepārvaramas varas gadījumam, Pilnvarnieks nekavējoties, bet ne vēlāk kā vienas dienas laikā no nepārvaramas varas gadījuma iestāšanās brīža informē Pašvaldību.

6.3. Pilnvarniekam jāveic visi iespējamie pasākumi nepārvaramas varas seku mazināšanai un novēršanai.

1. **Citi noteikumi**

7.1. Ja kāds no Līguma nosacījumiem zaudē spēku, tas neietekmē pārējo Līguma nosacījumu spēkā esamību.

7.2. Visus jautājumus un strīdus, kas radušies Līguma izpildes laikā, Pašvaldība un Pilnvarnieks cenšas atrisināt sarunu ceļā. Ja vienošanās netiek panākta, strīdi tiek izskatīti Latvijas Republikas normatīvajos aktos noteiktā kārtībā.

7.3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ šī Līguma noslēgšanas pamatnoteikumus. Normatīvo aktu izmaiņu gadījumā Pusēm ir pienākums Līgumu piemērot atbilstoši spēkā esošo normatīvo aktu prasībām.

7.4. Pušu reorganizācija vai to vadītāju maiņa nevar būt par pamatu šī Līguma pārtraukšanai vai vienpusējai uzteikšanai. Ja kāda no Pusēm tiek reorganizēta, Līgums paliek spēkā un tā noteikumi ir spēkā esoši Puses tiesību un saistību pārņēmējam. Pašvaldībai ir tiesības vienpusēji uzteikt līgumu, Pilnvarnieka tiesību un saistību pārņēmēju reorganizācijas procesā vienu mēnesi iepriekš brīdinot, ja Pilnvarnieka reorganizācijas gadījumā nepastāv ja vairs nepastāv tā noslēgšanas pamatnoteikumi vai speciālie pilnvarošanas nosacījumi saskaņā ar Valsts pārvaldes iekārtas likuma noteikumiem

7.5. Visai sarakstei, saskaņojumiem, dokumentācijai un citai informācijai, ar kuru apmainās Puses un kura ir attiecināma uz šo Līgumu, ir jābūt latviešu valodā, noformētai rakstiski, un tai ir jābūt iesniegtai otrai Pusei personiski vai nosūtītai pa pastu uz Puses juridisko adresi.

7.6. Uzskatāms, ka Puse ir saņēmusi attiecīgo paziņojumu astotajā dienā pēc tā nosūtīšanas dienas, ja paziņojums tiek sūtīts pa pastu kā vienkāršs pasta sūtījums, un septītajā dienā no dienas, kad paziņojums iesniegts pastā, ja dokuments tiek sūtīts pa pastu kā ierakstīts pasta sūtījums. Ja kāda no Pusēm maina savu adresi vai citus šajā Līgumā norādītos rekvizītus, tad tās pienākums ir trīs dienu laikā šajā Līgumā noteiktajā kārtībā nogādāt otrai Pusei paziņojumu par adreses vai rekvizītu maiņu.

7.7. Par Pilnvarnieka kontaktpersonu šī Līguma izpildē tiek noteikts: \_\_\_\_\_\_.

7.8. Par Pašvaldības kontaktpersonu šī Līguma izpildē tiek noteikta: Salacgrīvas novada tūrisma informācijas centra direktore Kristiāna Kauliņa, tel. 26463025, e-pasts: [kristiana.kaulina@salacgriva.lv](mailto:kristiana.kaulina@salacgriva.lv).

7.9. Ja kāda no Pusēm maina savu adresi vai citus šajā Līgumā norādītos rekvizītus vai kontaktpersonu, tad tās pienākums ir trīs dienu laikā šajā Līgumā noteiktajā kārtībā nogādāt otrai Pusei paziņojumu par attiecīgajām izmaiņām.

1. **Pušu rekvizīti un paraksti**

**Pašvaldība:** **Pilnvarotā persona:**

|  |  |
| --- | --- |
| **Salacgrīvas novada dome**  Smilšu iela 9, Salacgrīva LV-4033  Reģ. Nr. 90000059796  AS SEB banka  kods UNLALV2X  konts LV71 UNLA0013013130848  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  D. Straubergs | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |